Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 4. számú melléklet a 34/2008. (XII. 12.) OKM rendelethez
Paragraph Index: 1777

5. Módszertani alapelvek A programban alkalmazott módszerek közös alapelve, hogy interakciókban átélt és feldolgozott saját tapasztalatokra épülnek. Valamennyi módszer épít a tanulók korábban megszerzett tapasztalataira, megszólítja az érzelmeiket, önkifejezésre, alkotásra, véleményalkotásra és véleménynyilvánításra ösztönöz, így teremtve valódi szociális közeget a szociális tanuláshoz. Az a mód, ahogy egy gyerek kimutatja az érzéseit, az iskoláskor alatt sokat csiszolódik. A korai iskolai években sokszor még nem tudják kifejezni az érzéseiket szavakkal, ezért szükséges, hogy egy-egy témakört több szempontból, és különbözĘ tevékenységi formákkal közelítsünk meg. Amit alkot a gyerek, abban örömét leli. A hétköznapokban a felnĘttek is úgy tanulnak a legtöbbet, hogy saját alkotásaikat szemlélik. Miközben alkot a gyerek, megtanul felelĘsséget is vállalni az alkotásáért, illetve önmagáért. Elképzel valamit, és azt láthatóvá teszi. Gondolkodik, érez, és ez az energia az alkotásban értelmet nyer. Megszületik a mĦ, amelyet értékelni lehet, amihez viszonyulni lehet. Ami belsĘ folyamat volt eddig, azt most kívülrĘl is lehet támogatni; ez már együttmĦködést jelent. Fontos szempont, hogy a tanórák és a tanórán kívüli tevékenységek idejét is a szociális kompetencia-fejlesztés idejének, az iskolán kívüli világot pedig lehetséges színterének tekintsük. Ugyanakkor elengedhetetlen, hogy az iskolaotthonos vagy napközis szabadidĘben, a klubokban, szakkörökben a pedagógus vagy valamelyik diák által kezdeményezett tevékenységekben a minden gyerek kizárólag saját választása alapján vegyen részt. Alapelv, hogy az eltérĘ szociális-kulturális hátterĦ, más-más tapasztalatokkal és képességekkel rendelkezĘ tanulók fejlĘdését saját aktuális állapotukból kiindulva támogassuk. A modulok ezért ugyanahhoz a tanulási folyamathoz különbözĘ utakat, és többféle módszert is kínálnak, amelyek közül a pedagógus diákjai ismeretében válogathat. 2008/177. szám

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes